
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Kohaliku omavalitsuse korralduse seadus § 30 lõike 1 punkt 2 kohaselt valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.3. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. P. Kerese tn 36, Mõisa tn 3, 5, 7, 9, 12, Partisani tn 1a, 3a, 7, 9, Tallinna mnt 42, A.-A. Tiimanni tn 2, 4, 6, 10, 12, 14 ajutise sideõhuliini ehitamiseks;

3.2. V. Gerassimovi tn 10, 12, 14, 16, 18, 20, 22, 24, Kreenholmi tn 27, 29, 31, 33, 35, 37 ajutise sideõhuliini ehitamiseks;
3.3. Võidu pr 8a, 10a, 14, 16 ja P. Kerese tn 24 ajutise sideõhuliini ehitamiseks;

3.4. Tallinna mnt 32 ja Mõisa tn 2 ajutise sideõhuliini ehitamiseks;

3.5. Vestervalli tn 3, 5, 7 ja Peterburi mnt 1 välisvalgustuse rekonstrueerimiseks;
3.6. Põhja tn 168 aiamaja laiendamiseks ja rekonstrueerimiseks;
3.7. I. Grafovi tn 4 hoone rekonstrueerimiseks õigeuskliku kooliks;
3.8. Jõe tn 1c, Pimeaed, Peterburi mnt 2 bastionide Justitia, Pax, Spes ning Narva Linnuse põhja eeshoovi idapoolse nõlva kindlustamiseks;
3.9. Hariduse tn 19c müügikioski fassaadide osaliseks rekonstrueerimiseks;
3.10. Jõe tn 1b välitualetti hoone püstitamiseks ning Hahni treppi pikenduse ehitamiseks;

3.11. Jõe tänava lõik 1 ja 2 kaldakindlustuse ehitamiseks;

3.12. Jõe tänava lõik 1 puhkeplatsi koos päikesekella, välikohviku ala ning purskkaevu ehitamiseks;

3.13. Jõe tänava lõik 2 mänguväljaku "Rootsi terrass" ning "Euroopa allee" ehitamiseks;

3.14. Jõe tänava lõik 1 ja 2 vaateplatvormi ehitamiseks;

3.15. Pimeaia tn, Pimeaed, Jõe tn 1a, Jõe tänava lõik 1 ja 2, Jõe tn 1b veetorustiku ehitamiseks;

3.16. Linnuse tänava lõik 2, Linnuse tänava lõik 3, Jõe tn 1c, Jõe tänava lõik 1 ja 2 kergliiklustee koos tugiseinaga ehitamiseks;

3.17. Pimeaed puhkeplatsi "Dahlbergi lava, istepingid ja trepp" ehitamiseks;
3.18. Muraka tn 20 aiamaja püstitamiseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

Tarmo Tammiste
 linnapea                                                                                                    Ants Liimets
 




          linnasekretär
